CELEX: 62010TN0594
Language: bg
Date: 2010-12-21 00:00:00
Title: Дело T-594/10 P: Жалба, подадена на 21 декември 2010 г. от Luigi Marcuccio срещу определение, постановено на 6 октомври 2010 г. от Съда на публичната служба по дело F-2/10, Marcuccio/Комисия

19.2.2011   
            
            
               BG
            
            
               Официален вестник на Европейския съюз
            
            
               C 55/33
            
         Жалба, подадена на 21 декември 2010 г. от Luigi Marcuccio срещу определение, постановено на 6 октомври 2010 г. от Съда на публичната служба по дело F-2/10, Marcuccio/Комисия
   (Дело T-594/10 P)
   2011/C 55/59
   Език на производството: италиански
   
      Страни
   
   
      Жалбоподател: Luigi Marcuccio (Tricase, Италия) (представител: G. Cipressa, avvocato)
   
      Друга страна в производството: Европейска комисия
   
      Искания на жалбоподателя
   
   
               —
            
            
               при всички положения, обжалваното определение да се отмени изцяло и без изключение,
            
         
               —
            
            
               да се обяви, че първоинстанционната жалба, която е в основата на обжалваното определение, е напълно допустима,
            
         
               —
            
            
               като главно искане: да се уважат изцяло и без изключение претенциите, съдържащи се в първоинстанционната жалба,
            
         
               —
            
            
               да се осъди ответника да възстанови на жалбоподателя всички съдебни разноски и хонорари, които последният е понесъл във връзка с всички фази на настоящото производство,
            
         
               —
            
            
               при условията на евентуалност делото да се върне на Съда на публичната служба за ново произнасяне по същество в друг състав.
            
         
      Правни основания и основни доводи
   
   Настоящата жалба е подадена срещу определение на Съда на публичната служба (СПС) от 6 октомври 2010 г. С това определение се отхвърля като отчасти явно недопустима и отчасти явно неоснователна жалба с предмет отказа на ответника да уважи искането на жалбоподателя за възстановяването на 100 % от медицинските разходи, свързани със заболяването от което страда.
   В подкрепа на жалбата си жалбоподателят изтъква незаконосъобразността на съображенията относно предмета на жалбата и относно допустимостта ѝ.
   Освен това жалбоподателят изтъква погрешно и нелогично тълкуване и прилагане на членове 90 и 91 от Правилника за длъжностните лица на Европейския съюз и на член 94 от Процедурния правилник на Съда на публичната служба, пълна липса на мотиви, както и липса на произнасяне по едно от исканията на жалбоподателя.